LIETUVOS BANKO VALDYBA

NUTARIMAS

DĖL LIETUVOS BANKO VALDYBOS 2012 M. LIEPOS 12 D. NUTARIMO NR. 03-160 „DĖL FINANSŲ MAKLERIO ĮMONIŲ IR VALDYMO ĮMONIŲ VISUOMENEI SKELBIAMOS INFORMACIJOS TAISYKLIŲ PATVIRTINIMO“ PAKEITIMO

2015 m. birželio 11 d. Nr. 03-94

Vilnius

Lietuvos banko valdyba n u t a r i a:

Pakeisti Lietuvos banko valdybos 2012 m. liepos 12 d. nutarimą Nr. 03-160 „Dėl Finansų maklerio įmonių ir valdymo įmonių visuomenei skelbiamos informacijos taisyklių patvirtinimo“:

1.	Pakeisti nutarimo preambulę ir ją išdėstyti taip:

„Vadovaudamasi Lietuvos Respublikos Lietuvos banko įstatymo 42 straipsnio 3 dalies 1 punktu, Lietuvos Respublikos finansinių priemonių rinkų įstatymo 20 straipsniu, Lietuvos Respublikos finansų įstaigų įstatymo 43 straipsniu, Lietuvos Respublikos kolektyvinio investavimo subjektų įstatymo 15 straipsniu, Lietuvos Respublikos papildomo savanoriško pensijų kaupimo įstatymo 8 straipsniu ir įgyvendindama 2013 m. birželio 26 d. Europos Parlamento ir Tarybos direktyvą 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama direktyva 2002/87/EB ir panaikinamos direktyvos 2006/48/EB bei 2006/49/EB (OL 2013 L 176, p. 338), Lietuvos banko valdyba n u t a r i a:“.

2.	Pakeisti nutarimu patvirtintas Finansų maklerio įmonių ir valdymo įmonių visuomenei skelbiamos informacijos taisykles:

2.1.	Pakeisti 2 punktą ir jį išdėstyti taip:

„2. Taisyklėse nustatyti reikalavimai taikomi finansų maklerio įmonėms ir pagal Lietuvos Respublikos kolektyvinio investavimo subjektų įstatymą bei Papildomo savanoriško pensijų kaupimo įstatymą veikiančioms valdymo įmonėms (toliau – įmonė), taip pat kitoje valstybėje narėje licencijuotų finansų maklerio įmonių ir valdymo įmonių filialams, teikiantiems paslaugas Lietuvos Respublikoje (toliau – kitoje valstybėje narėje licencijuotos įmonės filialas, teikiantis paslaugas Lietuvos Respublikoje). Pagal Lietuvos Respublikos kolektyvinio investavimo subjektų įstatymą veikiančioms valdymo įmonėms, neturinčioms teisės valdyti finansinių priemonių portfelių, taikomi Taisyklių III skyriaus, IV skyriaus 15.2 papunkčio ir V skyriaus reikalavimai. Finansų maklerio įmonėms netaikomi Taisyklių II skyriaus, išskyrus 51 punktą, reikalavimai.“

2.2.	Pripažinti netekusiais galios 3–4 punktus.

2.3.	Papildyti 51 punktu:

„51. Įmonė informaciją skelbia savo interneto svetainėje ir gali savo nuožiūra papildomai pasirinkti kitų visuomenės informavimo priemonių.“

2.4.	Pakeisti 11 punktą ir jį išdėstyti taip:

„11. Įmonė per 4 mėnesius nuo finansinių metų pabaigos privalo paskelbti:

11.1. visuotinio akcininkų susirinkimo patvirtintas metines finansines ataskaitas (balansą ir nebalansinę ataskaitą, pelno (nuostolių) ataskaitą, pinigų srautų ataskaitą, nuosavo kapitalo pokyčių ataskaitą, aiškinamąjį raštą);

11.2. metinį pranešimą;

11.3. auditoriaus išvadą;

11.4. informaciją, nurodytą Taisyklių IV skyriuje, parengtą pagal audito įmonės patikrintų metinių finansinių ataskaitų duomenis;

11.5. valdymo įmonės – informaciją, nurodytą Valdymo įmonių ir investicinių bendrovių darbuotojų atlyginimų politikos reikalavimuose, patvirtintuose Lietuvos banko valdybos 2012 m. liepos 12 d. nutarimu Nr. 03-166 „Dėl Valdymo įmonių ir investicinių bendrovių darbuotojų atlyginimų politikos reikalavimų patvirtinimo“;

11.6. finansų maklerio įmonės – informaciją, nurodytą Minimalių kredito įstaigų ir finansų maklerio įmonių darbuotojų atlygio politikos reikalavimų apraše, patvirtintame Lietuvos banko valdybos 2015 m. gegužės 8 d. nutarimu Nr. 03-82 „Dėl Minimalių kredito įstaigų ir finansų maklerio įmonių darbuotojų atlygio politikos reikalavimų aprašo patvirtinimo“.“

2.5.	Pakeisti IV skyriaus pavadinimą ir jį išdėstyti taip:

„IV. INFORMACIJOS APIE KAPITALO PAKANKAMUMĄ IR KITOS KARTU SU METINIŲ FINANSINIŲ ATASKAITŲ RINKINIU SKELBIAMOS INFORMACIJOS SKELBIMO IR TURINIO REIKALAVIMAI“.

2.6.	Pakeisti 15.1 papunktį ir jį išdėstyti taip:

„15.1. finansų maklerio įmonė – vidaus kapitalo pakankamumo vertinimo procesą, pagrindinius jo organizavimo principus, šio proceso metu nustatytas finansų maklerio įmonei reikšmingas rizikos rūšis ir pasirinktus metodus, skirtus jos vidaus kapitalo pakankamumui vertinti, ir kitus aspektus, numatytus Finansų maklerio įmonių valdymo ir vidaus kapitalo pakankamumo vertinimo proceso taisyklėse, patvirtintose Lietuvos banko valdybos 2015 m. birželio 11 d. nutarimu Nr. 03-92 „Dėl Finansų maklerio įmonių valdymo ir vidaus kapitalo pakankamumo vertinimo proceso taisyklių patvirtinimo“;“

2.7.	Pakeisti 15.2 papunktį ir jį išdėstyti taip:

„15.2. valdymo įmonė – Valdymo įmonių kapitalo pakankamumo reikalavimų taisyklių, patvirtintų Lietuvos banko valdybos 2015 m. kovo 26 d. nutarimu Nr. 03-34 „Dėl Valdymo įmonių kapitalo pakankamumo reikalavimų taisyklių ir kapitalo pakankamumo ataskaitų formų patvirtinimo“, nustatyta tvarka parengtą įmonės kapitalo ataskaitą (KPA1 forma) ir įmonės kapitalo poreikio ir kapitalo pakankamumo rodiklio ataskaitą (KPA2 forma);“.

2.8.	Papildyti 15.21 papunkčiu:

„15.21. finansų maklerio įmonė – informaciją, nurodytą 2013 m. birželio 26 d. Europos Parlamento ir Tarybos Reglamento (ES) Nr. 575/2013 dėl prudencinių reikalavimų kredito įstaigoms ir investicinėms įmonėms, kuriuo iš dalies keičiamas Reglamentas (ES) Nr. 648/2012 (OL 2013 L 176, p. 1) VIII dalyje;“.

2.9. Pakeisti 15.6 papunktį ir jį išdėstyti taip:

„15.6. kitą informaciją apie kredito ir gautinų sumų sumažėjimo riziką, rinkos riziką, operacinę riziką, didelių pozicijų riziką, pakeitimo vertybiniais popieriais pozicijas ir kitą, įmonės nuomone, svarbią informaciją.“

2.10.	Papildyti 151 punktu:

„151. Pasibaigus finansiniams metams finansų maklerio įmonė privalo paskelbti:

151.1. šią konsoliduotą informaciją pagal kiekvieną užsienio valstybę, kurioje finansų maklerio įmonė ir jos patronuojamosios įmonės, priklausančios finansinei grupei, vykdo veiklą:

151.1.1. pavadinimą (-us), veiklos pobūdį ir geografinę padėtį;

151.1.2. apyvartą;

151.1.3. darbuotojų skaičių, išreikštą visos darbo dienos ekvivalentu;

151.1.4. pelną arba nuostolius prieš apmokestinimą;

151.1.5. pelno mokestį;

151.1.6. gautas valstybės subsidijas;

151.2. turto grąžą, apskaičiuotą grynąjį pelną padalijus iš balanso vertės;

151.3. šią su finansų maklerio įmonės vidaus valdymu susijusią informaciją:

151.3.1. finansų maklerio įmonės ir finansinės grupės organizacinės struktūros ir vidaus valdymo sistemos pagrindinius aspektus, esamą organizacinę struktūrą ir planuojamus reikšmingus pakeitimus;

151.3.2. finansų maklerio įmonės veiklos ir veiklos rizikos valdymo strategijų pagrindinius aspektus;

151.3.3. informaciją apie finansų maklerio įmonės organų įsteigtus įmonės komitetus ir jų įgaliojimus, taip pat apibendrintą informaciją apie šių komitetų veiklą;

151.3.4. vidaus kontrolės sistemos tikslus, struktūrą ir organizavimą.“

2.11.	Pakeisti 18 punktą ir jį išdėstyti taip:

„18. Lietuvos bankas gali pareikalauti, kad įmonė:

18.1. dažniau nei kartą per metus skelbtų visą Taisyklių III ir IV skyriuose nurodytą informaciją arba jos dalį;

18.2. skelbtų neatskleistą Taisyklių IV skyriuje nurodytą informaciją arba jos dalį;

18.3. naudotų specialias priemones ir vietas kitokiai nei finansinės ataskaitos informacijai skelbti.“

Valdybos pirmininkas	Vitas Vasiliauskas